༤རྒྱན་རིས་གསེར་རིས་བརྗོད་པའི་སྐབས་སུ་འབབ་པ་ལ།རྫོང་རྒྱབ་ཀླུ་ཁང་ཐོག་བརྩེགས་དང་པོའི་བྱང་ངོས་ལྷ་ཁང་ནང་གི་རིགས་ལྡན་རྒྱལ་པོ་རྣམས་བཀོད་པའི་ལྡེབས་རིས་ཁྲོད་ན་བཟའི་གསེར་རིས་རྣམས་བཅད་ཁ་ཕྲ་ལ་ཕུན་ཚོགས་པ།སྙན་རྒྱན་དང་།མགུལ་རྒྱན།རིན་པོ་ཆེའི་དབུ་རྒྱན་སོགས་ལ་སྐྱོ་འབུར་གྱི་ཐབས་ནས་རྒྱན་སྤྲོས་གྲ་རྒྱས་བྱས་འདུག་པ་ལ་སྐྱོ་འབུར་ཐོག་གསེར་བཏང་བ་དང་།ལྷག་པར་དུ་ཐོག་བརྩེགས་གཉིས་པའི་ལྡེབས་བྲིས་ནང་དོན་ཐད་པདྨ་འོད་འབར་གྱི་རྣམ་ཐར་དང་འགྲོ་བ་བཟང་མོའི་རྣམ་ཐར་བཀོད་ཡོད་པ་ལས་སྒྲུང་གཏམ་ནང་གི་མི་སྣ་གཙོ་བོའི་ཞལ་རས་ལ་ཞལ་གསེར་བཏང་ནས་གཙོ་ཕལ་གྱི་དབྱེ་བ་ཁ་གསལ་བ།ལྷག་དོན་དུ་ལྡེབས་རིས་སྤྱིའི་ཐོག་གི་བྲག་རི་དང་ལོ་མའི་ཁ་བཅད་སོགས་ལས་གསེར་རིས་ཕུན་སུམ་ཚོགས་ལ་ཞིབ་ཚགས་པ་ཞིག་མངོན།